**A Hyundai Motor dupla győzelmet aratott a 2019-es iF Design Award formatervezési díjátadón**

* A Hyundai Motor a Palisade szabadidőjárművel és a Le Fil Rouge tanulmányautóval idén sorban ötödször nyerte el az iF Design Award díjat
* A Hyundai célja, hogy mindenki számára elérhetővé tegye a prémium dizájnt

**SZÖUL, 2018. február 22.** — A Hyundai Motor Company élvonalbeli járműdizájnját idén sorban ötödször ismerték el a világhírű 2019-es iF Design Award formatervezési díjátadón. A Palisade szabadidőjármű és a Le Fil Rouge tanulmányautó a kiemelkedő dizájnverseny gépkocsi/jármű kategóriában részesült elismerésben.

A Hyundai idei sikerszériája újabb mérföldkő a vállalat számára, amint a márka arra törekszik, hogy világszerte megfizethető és elérhető prémium gépkocsikat kínáljon ügyfeleinek.

Az iF Design Award zsűrije kitüntette a Hyundai új zászlóshajóját, a három üléssoros, prémium Palisade szabadidőjárművet, amely a tavalyi Los Angeles-i Autószalonon mutatkozott be.

A Palisade úttörő funkciókkal és technológiákkal segíti elő a nagysebességű, biztonságos közúti és terephasználatot. Merész külső és belső kialakítása maximális kényelmet, helykínálatot és pihentető környezetet teremt.

Szintén győztesként tért haza a Hyundai Le Fil Rouge tanulmányautó, amely a 2018-as Genfi Autószalonon mutatkozott be. A gépkocsi azt a sportos formai hangvételt értelmezi újra, amely elsőként az 1974-es Hyundai Coupé Concept tanulmányautón jelent meg. Az „érzéki sportosságot” megtestesítő jármű harmonikus egységként kezeli az autóépítés négy legfontosabb elemét – az arányokat, a szerkezetet, a formatervet és a technológiát –, miközben a szépséget funkcióval kombinálja.

Az iF Formatervezési Díj több mint 64 éve számít a legkiválóbb formatervezés szakmai jelképének szerte a világon. A hannoveri iF International Forum Design GmbH (a világ legrégebb óta működő, független formatervezési intézménye) által szervezett, rangos díjat a legkülönfélébb kategóriákban és műfajokban ítélik oda a kiemelkedő dizájnnal rendelkező termékeknek. 2019-ben 50 országból 6400 pályamű érkezett a versenyre, a benyújtott munkákat egy 67 nemzetközi dizájnszakértőből álló zsűri bírálta el.

- Vége -

**Hyundai Motor Company**

Az 1967-ben alapított Hyundai Motor Company ügyfeleinek élethosszig tartó partnere szándékozik lenni, az autóiparban éppúgy, mint az élet más területein. Világszínvonalú járművei és mobilitási szolgáltatásai a világ több mint 200 országában elérhetők. A nemzetközi tevékenységei keretében több mint 110 000 alkalmazottat foglalkoztató Hyundai világszerte több mint 4,5 millió gépkocsi értékesített. A Hyundai Motor a fenntarthatóbb jövő megoldásainak megvalósítását elősegítő modellekkel tökéletesíti folyamatosan termékkínálatát. Ilyen modell például a NEXO, a világ első, kifejezetten hidrogén üzemre tervezett szabadidőjárműve.

A Hyundai Motor Company-val és termékeivel kapcsolatos, részletes információk megtalálhatók az alábbi weboldalakon: <http://worldwide.hyundai.com> vagy <http://globalpr.hyundai.com/>

**Jogi nyilatkozat:** a Hyundai Motor Company meggyőződése, hogy a közleményben foglalt információk a közlés pillanatában helytállóak voltak. Fenntartja azonban a jogot arra, hogy szükség esetén új vagy módosított információkat tegyen közzé, és nem vállal felelősséget az adatok értelmezésének és felhasználásának pontosságáért.